Harun Al-Rasjid Zain

Prof. Drs. H. Sutan Harun Al-Rasjid Zain gala Datuak Sinaro () adolah saurang pangajar jo birokrat Indonesia.

Inyo pernah manjabat Mantari Tanago Karajo jo Transmigrasi pado Kabinet Pembangunan III jo salamo duo periode (1967-1977) mamimpin Sumatra Barat sabagai gubernur. Inyo pernah juo manjabat Rektor Universitas Andalas, Padang."Siapa Almarhum Harun Al Raysid Zain nan Ditakziahi Jusuf Kalla" Kompas.com. 19-10-2014. Diakses 23-11-2014.

 Riwayat 
 Kahidupan pribadi 
Inyo marupoan anak kaanam dari tujuah basaudara dari Prof. Sutan Muhammad Zain, saurang pakar bahaso nan takamuko di Indonesia. Maso keteknyo banyak dihabihan di kota-kota gadang di Pulau Jao misalnyo Bandung, Batavia (kini Jakarta), Yogyakarta, jo Surabaya maikuki ayahnyo nan batugas sabagai guru. Namun Harun Zain baanggapan baso maso awal pambantuakan kapribadiannya balangsuang pado saaik inyo di Surabaya.

Harun Zain maningga dunia pado 19 Oktober 2014 pado umua 87 taun karano sakik tuo nan dialaminyo. Janazahnyo kamudian dimakamkan di Taman Makam Pahlawan Kalibata, Jakarta Salatan."Mantan Menakertrans Era Orde Baru Harun Zein Wafat"  Detik.com. 19-10-2014. Diakses 23-11-2014.

 Karier 
Inyo maawali karier di Sumatra Barat sabagai dosen tabang di Universitas Andalas, Padang, Sumatra Barat. Salanjuiknyo manjabaik sabagai Rektor Universitas Andalas sampai taun 1966. Taun 1985 sampai jo 1997 manjabat sabagai Rektor Universitas Mercu Buana, Jakarta.

Pado taun 1966, inyo ditunjuak untuak manjabat sabagai Gubernur Sumatra Barat salamo duo periode sampai taun 1977.

Sairiang jo pandidikan nan diamban di Amerika Sarikek manganai masalah paburuahan, pado taun 1978 inyo dipacayo untuak manjadi Mantari Tanago Karajo jo Transmigrasi pado Kabinet Pambangunan III jo manjabat sampai taun 1983.

Satalah manyalesaian tugeh di Kabinet, inyo manjabat sabagai anggota Dewan Patimbangan Agung Republik Indonesia dari taun 1983 sampai 1988 nan pado maso itu dipimpin dek M. Panggabean.

 Taun 1966 sampai 1977 manjabat sabagai Gubernur Sumatra Barat
 Taun 1978 sampai 1983 manjabat sabagai Mantari Tanago Karajo jo Transmigrasi
 Taun 1983 sampai 1988 manjabat sabagai Anggota Dewan Patimbangan Agung (DPA)
 Taun 1985 sampai 1997 manjabat sabagai Rektor Universitas Mercu Buana

 Rujukan 

 Pranala lua 

 Kisah Anak Bertuah, Tempo 8 Oktober 1977 

Kategori:Gubernur Sumatra Barat
Kategori:Menteri Indonesia
Kategori:Rektor Indonesia
Kategori:Pengajar Indonesia
Kategori:Anggota Dewan Pertimbangan Agung
Kategori:Rektor Universitas Andalas
Kategori:Tokoh Minangkabau